गुजरात में उत्तर भारतीयों के खिलाफ हिंसा के बाद कांग्रेस के विधायक अल्पेश ठाकोर पर हिंसा के लिए उकसाने और उत्तर भारतीयों के खिलाफ नफरत भरी बातें कहने का आरोप लग रहा है. बिहार में सत्तारूढ़ जेडीयू ने कांग्रेस अध्यक्ष राहुल गांधी को पत्र लिखकर ठाकोर के खिलाफ कार्रवाई करने की मांग की है. ठाकोर के संगठन गुजरात क्षत्रिय ठाकोर सेना पर उत्तर भारतीयों के खिलाफ माहौल बनाने और उनके खिलाफ हिंसा भड़काने का आरोप लग रहा है.